સારાંશ માટે દસ્તાવેજ: બંગાળમાં વડા પ્રધાન નરેન્દ્ર મોદીની એક રેલી દરમિયાનની તસવીર

આ દરમિયાન ઇન્ટનેટ પર ઘણી ખોટી માહિતીઓ ફેલાવવામાં આવી રહી છે. રાજકીય પક્ષો વિરોધીઓની જૂની અને સંબંધ ન હોય તેવી તસવીરો પોસ્ટ કરી રહ્યા છે, જેમાં ખોટા અને ભ્રામક દાવા કરાયા છે. 

સૌરવ ગાંગુલીની તસવીરનો રાજકીય પક્ષો દ્વારા ઉપયોગ

પૂર્વ ક્રિકેટર સૌરવ ગાંગુલીની તસવીરને મૉર્ફ્ડ કરીને ખોટા દાવા સાથે શૅર કરવામાં આવી

ભારતીય ક્રિકેટ ટીમના પૂર્વ કૅપ્ટન અને બોર્ડ ઑફ કંટ્રોલ ફૉર ક્રિકેટ ઇન ઇન્ડિયા (બીસીસીઆઈ)ના અધ્યક્ષ સૌરવ ગાંગુલીની તસવીરો વાઇરલ થઈ છે.

તસવીરમાં સૌરવ ગાંગુલીને હાથ જોડીને ઊભેલા જોઈ શકાય છે, જેમાં બંગાળી ભાષામાં 'સ્વાગત' લખવામાં આવ્યું છે.

અમુક યુઝર્સ દ્વારા ભાજપનો લોગો ધરાવતી આ તસવીર સંબંધિત લખાણ સાથે પોસ્ટ કરાઈ રહી છે. આવું એ દર્શાવવા માટે કરાયું છે કે સૌરવ ગાંગુલી ભાજપમાં સામેલ થઈ રહ્યા છે. 

આ પોસ્ટર બીજા સ્વરૂપમાં પણ વાઇરલ થઈ રહ્યું છે, જેમાં તસવીરને ટીએમસીના લોગો સાથે જોઈ શકાય છે, જે ભાજપની વિરોધી પાર્ટી છે.

જોકે રિવર્સ ઇમેજ જણાવે છે કે બંને પોસ્ટરને મૉર્ફ કરવામાં આવ્યાં છે. 

રિવર્સ ઇમેજ સર્ચ જણાવે છે કે સૌરવ ગાંગુલીની અસલ તસવીર 2016ની એક જાહેરાતમાંથી લેવામાં આવી છે. એ સમયે એક અગરબત્તીની જાહેરાતમાં ગાંગુલીની આ તસવીર છપાઈ હતી. 

એવું અનુમાન લગાવવામાં આવી રહ્યું હતું કે સૌરવ ગાંગુલી રાજકરણમાં પ્રવેશશે, પરંતુ તે અટકળ માત્ર હતી.

સૌરવ ગાંગુલીના રાજકરણમાં પ્રવેશ બાબતે બીબીસીએ તેમની ઓફિસનો સંપર્ક કર્યો હતો, પરંતુ હજુ સુધી કોઈ પ્રતિભાવ મળ્યો નથી.

મોદીની રેલીમાં આટલી ભીડ?

કોલકતામાં મોદીની રેલીમાં લોકોની આવી ભીડ ઊમટી હોવાના દાવા સાથે શૅર કરાયેલી તસવીર

પંજાબ ભાજપના સત્તાવાર એકાઉન્ટ દ્વારા કરાયેલી એક પોસ્ટમાં ભારે જનમેદનીની એક તસવીર શૅર કરવામાં આવી હતી. આ સાથે દાવો કરવામાં આવ્યો હતો કે અઠવાડિયા પહેલાં કોલકાતાના બ્રિગેડ પરેડ ગ્રાઉન્ડ પર યોજાયેલી વડા પ્રધાન નરેન્દ્ર મોદીની રેલીની એ તસવીર છે.

પંજાબ ભાજપના ટ્વિટર અને ફેસબુક એકાઉન્ટ દ્વારા શૅર કરવામાં આવેલી તસવીર સાથે મોદી કથિત રીતે કહી રહ્યા છે કે, 'હું ભાગ્યશાળી છું કે રાજકીય કારકિર્દીમાં મને હજારો રેલીઓ સંબોધવાની તક મળી, પરંતુ આજે મેં જેટલી મોટી ભીડ જોઈ છે, એટલી જનમેદનીને આટલાં વર્ષોમાં જોવાની તક નથી મળી.'

રિવર્સ ઇમેજ જણાવે છે કે ખરેખર તો આ તસવીર ડાબેરી પક્ષો દ્વારા ફેબ્રુઆરી 2019માં યોજાયલી...\nદસ્તાવેજની સમાન ભાષામાં સારાંશ:
પશ્ચિમ બંગાળમાં મહિનાઓ સુધી રેલીઓ યોજી અને ચૂંટણીપ્રચાર કર્યા બાદ સત્તાધારી તૃણમૂલ કૉંગ્રેસ (ટીએમસી) અને ભારતીય જનતા પક્ષ (ભાજપ) મહત્ત્વની અને રસાકસી ભરેલી ચૂંટણી લડી રહ્યાં છે. 27 માર્ચે ચૂંટણીનો પ્રાંરભ થઈ રહ્યો છે. વિવિધ તબક્કામાં યોજાઈ રહેલી આ ચૂંટણી એક મહિના સુધી ચાલશે.